《张若虚乃予妻党汤德翁外孙喜其来赋比》
宋代·晁公溯

我昔见德翁，其人直且温。
共知怀抱清，宜使乡党尊。
竟无蒲轮召，遂葬蒿里园。
张子极季发，乃是外诸孙。
谨厚甚似之，好修仍寡言。
功名在少壮，简编勤讨论。
剩观书连屋，愿闻策临轩。
方起宁氏宅，再兴文纪门。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。